b'\n_START_ARTICLE_\nReal Oviedo\n_START_SECTION_\nHist\xc3\xb2ria\n_START_PARAGRAPH_\nEl primer club de la ciutat fou la Sociedad Oviedo Foot-Ball fundat el 1903. El Real Oviedo va ser fundat el 26 de mar\xc3\xa7 de 1926 amb la fusi\xc3\xb3 de dos clubs de la ciutat, el Real Stadium Club Ovetense (fundat el 1914) i el Real Club Deportivo de Oviedo (fundat el 1919). Va ser el primer equip asturi\xc3\xa0 en jugar a Primera Divisi\xc3\xb3, el 1933. El 1992 es va convertir en Societat An\xc3\xb2nima Esportiva._NEWLINE_Actualment est\xc3\xa0 a Segona divisi\xc3\xb3 B, despr\xc3\xa9s d\'haber estat dues temporades a Tercera, on l\'Estadi Nuevo Carlos Tartiere va assolir el r\xc3\xa8cord de socis (12.700) i d\'assistents (27.000) a un partit de Tercera Divisi\xc3\xb3, aix\xc3\xad com el d\'aficionats despla\xc3\xa7ats a un partit d\'aquesta categoria en camp contrari (m\xc3\xa9s de 4.000)._NEWLINE_La temporada 2009-2010 acaba en segona posici\xc3\xb3 al grup II de la Segona Divisi\xc3\xb3 B despr\xc3\xa9s d\'un inici de temporada molt fluix per\xc3\xb2 una gran recuperaci\xc3\xb3 amb el t\xc3\xa8cnic "Pichi Lucas" a la banqueta. Juga la promoci\xc3\xb3 d\'ascens a Segona Divisi\xc3\xb3 A per\xc3\xb2 queda eliminat en primera ronda pel Pontevedra Club de F\xc3\xbatbol al perdre per 1-2 tant al Municipal de Pasar\xc3\xb3n com al Carlos Tartiere._NEWLINE_Per afrontar l\'objectiu de l\'ascens la temporada 2010-2011 es fan nombrosos fitxatges de qualitat, molts d\'ells provinents de Segona A, per\xc3\xb2 el conjunt asturi\xc3\xa0 no completa una bona temporada i despr\xc3\xa9s de dos canvis d\'entrenador, la reacci\xc3\xb3 de l\'equip arriba ja massa tard sote les ordres de Juan Jos\xc3\xa9 Rojo Mart\xc3\xadn "Pacheta", l\'exjugador del Reial Club Deportiu Espanyol de Barcelona._NEWLINE_La temporada 2011-12 no comen\xc3\xa7a gair\xc3\xa9 b\xc3\xa9 per l\'equip asturi\xc3\xa0 a la lliga, per\xc3\xb2 s\xc3\xad a la Copa del Rey de F\xc3\xbatbol, on elimina a la UD Salamanca en segona ronda, queda exempt a la tercera i a 1/16 de final s\'enfronta a l\'Athletic Club.'